**NAGYLAK KÖZSÉG ÖNKORMÁNYZATA**

**POLGÁRMESTERÉNEK**

**2/2021.(II.16.)**

**önkormányzati rendelete**

**Nagylak Község Önkormányzata 2021. évi költségvetéséről**

**Záradék:**

A rendelet megalkotás napja: 2021. február 15.

A rendelet kihirdetésének napja: 2021. február 16.

A rendelet hatályba lépés napja: 2021. február 17.

Nagylak Község Önkormányzat polgármestereként Magyarország Alaptörvénye 32. cikk (2) bekezdésében kapott eredeti jogalkotói hatáskörében, valamint a Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 2. pontban meghatározott feladatkörében eljárva – figyelemmel a veszélyhelyzet kihirdetéséről szóló 27/2021. (I.29.) kormányrendeletre, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésére – a következőket rendelem el:

**1. §**

1. A rendelet hatálya kiterjed Nagylak Község Önkormányzatára, Nagylak Község képviselő-testületére, annak bizottságaira.
2. Nagylak Község Polgármestereként az államháztartásról szóló 2011. évi CXCV. törvény 23. § (2) bekezdésében foglalt rendelkezések alapján a 2021. évi költségvetés táblarendszerét e rendelet mellékletei szerinti tartalommal hagyom jóvá.

**2. §**

(1) Az önkormányzat 2021. évi költségvetését

**112 115 481 Ft bevétellel és 112 115 481 Ft kiadással**, ezen belül

**bevételeit:** 78 759 213 Ft költségvetési bevétellel

33 356 268 Ft finanszírozási bevétellel,

**kiadásait:** 94 179 499 Ft költségvetési kiadással, ezen belül

32 156 000 Ft személyi juttatással,

4 350 339 Ft munkaadókat terhelő járulékokkal,

42 179 559 Ft dologi kiadással,

3 950 000 Ft ellátottak pénzbeli juttatásaival,

1 655 636 Ft működési célú pénzeszközátadással,

4 888 102 Ft beruházási kiadással,

4 999 863 Ft felújítási kiadással,

17 935 982 Ft finanszírozási kiadással **állapítja meg.**

(2) Az önkormányzat 2021.évi költségvetésében finanszírozási bevételként a működési célú maradvány tervezett összege 20 778 869 Ft, a felhalmozási célú maradvány tervezett összege

12 577 399 Ft, a végleges összegek zárszámadáskor kerülnek elfogadásra, a különbözettel a költségvetés módosításra kerül. Finanszírozási kiadásként az államháztartási megelőlegezés összege 1 135 982 Ft, valamint 16 800 000 Ft általános tartalék került megtervezésre.

**3. §**

(1) Nagylak Község Önkormányzata költségvetési címrendjét 2021. évre az 1. mellékletben foglaltak szerint határozza meg.

(2) Az önkormányzatot megillető 2021. évi állami támogatások jogcímenkénti alakulását a 2. melléklet tartalmazza.

(3) Az önkormányzati szintű költségvetési bevételeket és költségvetési kiadásokat előirányzat csoportonként és kiemelt előirányzatonkénti bontásban a 3. és a 4. melléklet tartalmazza.

(4) Az önkormányzat költségvetésében szereplő bevételek feladatonkénti megbontását a 3/1. melléklet tartalmazza.

(5) Az önkormányzat költségvetésében szereplő kiadások feladatonkénti megbontását a 4/1. melléklet tartalmazza.

(6) Az önkormányzat ellátottak pénzbeli juttatásait az 5. melléklet tartalmazza.

(7) Az önkormányzat működési célú pénzeszköz átadását – társadalmi szervezetek támogatásai, véglegesen átadott pénzeszközök – a 6. melléklet tartalmazza.

(8) Az önkormányzat beruházási kiadásait a 7. melléklet tartalmazza.

(9) Az önkormányzat felújítási kiadásait a 8. melléklet tartalmazza.

(10) Az önkormányzat általános tartalékának előirányzatát a 9. melléklet tartalmazza

(11) Az önkormányzati bevételek és kiadások alakulásának mérlegszerű bemutatását a 10. melléklet tartalmazza.

(12) A költségvetési egyenleg összegét működési bevételek és kiadások egyenlege és felhalmozási bevételek és kiadások egyenlege szerinti bontásban a 11. melléklet tartalmazza.

(13) Nagylak Község Önkormányzata létszámkeretét a közfoglalkoztatottak teljes munkaidőre számított éves létszámkeretét a 12. melléklet tartalmazza.

(14) Az önkormányzat előirányzat felhasználási ütemtervét a 13. melléklet tartalmazza.

(15) Az önkormányzat kötelező és önként vállalt. feladatait a 14. melléklet tartalmazza.

(16) Az önkormányzatnak európai uniós forrásból finanszírozott támogatásból megvalósuló projektek kimutatását a 15. melléklet tartalmazza.

(17) Nagylak Község Önkormányzata által biztosított közvetett támogatásokat - azok jellege, mértéke, összege, illetőleg kedvezményezettje szerinti részletezettséggel - a 16. melléklet tartalmazza.

(18) A Stabilitási tv. szerinti adósságot keletkeztető ügyletekből és kezességvállalásokból fennálló kötelezettségeit az adósságot keletkeztető ügyletek futamidejének végéig, illetve a kezesség érvényesíthetőségéig, és a Stabilitási tv. 45. § (1) bekezdés a) felhatalmazása alapján kiadott jogszabályban meghatározottak szerinti saját bevételeket a 17. melléklet tartalmazza.

(19) A költségvetési évben az önkormányzatnak nincs olyan fejlesztési célja, amelynek megvalósításához a Magyarország gazdasági stabilitásáról szóló 2011. évi CXCIV. törvény szerinti adósságot keletkeztető ügylet válna szükségessé.

(20) Az önkormányzat költségvetését érintő több éves kihatással járó döntések kimutatását a 18. melléklet tartalmazza.

(21) Nagylak Község Önkormányzat költségvetési évet követő három év tervezett bevételi és kiadási előirányzatainak keretszámait a 19. melléklet tartalmazza.

**A költségvetés végrehajtására vonatkozó szabályok**

**4. §**

(1) A képviselő-testület a jóváhagyott kiemelt előirányzatok közötti átcsoportosítás jogát, a tartalék feletti rendelkezési jogát minden esetben fenntartja magának.

(2) A tervezett (létrejött) feladattal nem terhelt bevételi többletet a bevételi előirányzat egyidejű megemelése mellett a céltartalék növelésére kell fordítani.

(3) A tárgyévi fizetési kötelezettség a jóváhagyott kiadási előirányzatok, valamint a bevételi teljesítések mértékéig vállalhatók.

4) Nagylak Község Önkormányzata nevében kötelezettséget a polgármester, vagy az általa felhatalmazott személy vállalhat.

(5) Kötelezettségvállalás pénzügyi ellenjegyzésére az Apátfalvi Közös Önkormányzati Hivatal pénzügyi vezetője, vagy írásban kijelölt köztisztviselője jogosult.

(4) Az év közben engedélyezett központi támogatások felhasználásáról, valamint az önkormányzat költségvetési szervei által javasolt előirányzat-átcsoportosítások miatt a költségvetési rendelet módosításáról a képviselő-testület a jegyző által történő előkészítés után a polgármester előterjesztése alapján negyedévente dönt.

(5) Az önkormányzati szintű költségvetési rendelet végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(6) A feladat elmaradásából származó - személyi és dologi - megtakarítások felhasználására csak a képviselő-testület engedélyével kerülhet sor. A köztisztviselői illetményalap mértéke az ezt szabályozó külön helyi rendeletben elfogadottak szerint alakul.

5. §

1. Az önkormányzat költségvetési maradványát a Apátfalvi Közös Önkormányzati Hivatal vizsgálja felül, és a Képviselő-testület a zárszámadási rendeletével hagyja jóvá.
2. Az önkormányzat, a nemzetiségi önkormányzat számlavezető pénzintézete az OTP Bank Nyrt.

**A költségvetés végrehajtásának ellenőrzése**

**6. §**

(1) A költségvetés végrehajtását a belső ellenőr éves ellenőrzési munkatervében foglaltak szerint ellenőrzi. Az ellenőrzés tapasztalatairól a polgármester a zárszámadási rendelettervezet előterjesztésekor köteles a képviselő-testületet tájékoztatni.

(2) A jegyző célvizsgálat jelleggel elrendelheti az önkormányzat által megbízott belső ellenőrét a felhasznált önkormányzati források szabályszerűségének és hatékonyságának vizsgálata érdekében.

(3) A költségvetési szerv vezetője köteles gondoskodni a költségvetési szerv belső kontroll rendszerének megszervezéséről, ezen belül köteles folyamatba épített, előzetes, utólagos és vezetői ellenőrzés működtetéséről.

**Záró és egyéb rendelkezések**

**7. §**

Ez a rendelet kihirdetését követő napon lép hatályba azzal, hogy rendelkezéseit 2021. január 1. napjától kell alkalmazni.

Nagylak, 2021. február 15.

Kolozsvári Rozália dr. Szénási Hanna

polgármester jegyző

***Záradék:***

A rendelet hirdetőtáblán történő kifüggesztéssel 2021. február 16. napján kihirdetve.

Nagylak, 2021. február 16.

dr. Szénási Hanna

jegyző